गायत्री यज्ञ ही समझदारी और सत्कर्म है: यज्ञाचार्य
महेशलुंडीमें गायत्री परिवार की ओर से आयोजित गायत्री महायज्ञ के तीसरे दिन भारी संख्या में लोगों ने भाग लिया। शुक्रवार को विभिन्न संस्कार अन्नप्रासन संस्कार, विद्या आरंभ संस्कार, दीक्षा संस्कार नि:शुल्क संपन्न हुआ। महायज्ञ में शामिल होने वाले श्रद्धालुओं ने नशा, आलस, क्रोध और द्वेष छोड़ने का संकल्प लिया। वहीं अच्छा बनने, अच्छे काम करने, सेवा कार्य करने, प्रात: उठने और भगवान सूर्य के ध्यान करने समेत कई अच्छाइयों को ग्रहण करने का संकल्प लिया। मौके पर यज्ञाचार्य ने बताया कि भारतीय संस्कृति विभिन्न मानवीय संस्कारों से बनी है। मानव जीवन को सुखी एवं समुलत बनाने के लिए संपत्ति एवं साधनों से ज्यादा श्रेष्ठ संस्कारों की आवश्यकता है। कहा कि आज देश को धनवानों, पहलवानों की जरूरत नहीं है। बल्कि विवेकानंद, संत कबीर, शिवाजी, गोविंद सिंह, महात्मा गांधी, विनोबा भावे, पंडित श्रीराम शर्मा जैसे श्रेष्ठ आत्माओं की जरूरत है। मां मदलसा, शकुंतला और माता भगवती देवी जैसी महान माताओं की आवश्यकता है। इन श्रेष्ठ आत्माओं का निर्माण आध्यात्मिक वातावरण में ही संभव है। गायत्री एवं यज्ञ भारतीय संस्कृति के माता पिता हैं। इन्हें साधारण भाषा में समझदारी और सत्कर्म कहा जाता है। जम ये दोनों तत्व आंदोलन का रूप लेंगे, तब ही आध्यात्मिक वातावरण का निर्माण होगा।
नामकरण संस्कार करते और प्रवचन करते आचार्य।
hin_Deva hin_Deva hin_Deva